open-index/open-wikipedia-markdown huggingface dataset:
Pavel Tšernov

**Pavel Viktorovitš Tšernov** (, s. 7. tammikuuta 1950 Gorkin alue) on venäläinen poliitikko, joka oli Karjalan tasavallan pääministeri vuosina 2003–2010. Tšernov on naimisissa ja hänellä on yksi poika. 

Tšernov aloitti opiskelun Mordvan valtion yliopistossa (tuolloin nimetty N. Ogarjevin mukaan) vuonna 1967 ja valmistui rakennusinsinööriksi vuonna 1972. Vuosina 1972–1980 hän työskenteli asennus- ja rakennushallinnon mestarina, töidenteettäjänä, osaston johtajana ja yli-insinöörinä Vojatsussa Karjalan tasavallassa. Vuosina 1985–1988 hän toimi Neuvostoliiton teollisen rakennusministeriön Luoteishallinnon varajohtajana. Vuonna 1998 hänestä tuli Karjalan tasavallan rakennustoimen, rakennusteollisuuden ja rakennustaiteen valtionkomitean puheenjohtaja (ministeri) ja vuonna 2000 Karjalan tasavallan hallituksen varapuheenjohtaja. Vuonna 2002 hänestä tuli varapääministeri ja vuonna 2003 pääministeri. 

## Aiheesta muualla
* Karjalan tasavallan valtiovaltaelinten virallinen palvelin: Karjalan tasavallan pääministerin Pavel Tšernovin lyhyt elämäkerta
Open Sesame (Freddie Hubbardin albumi)

**Open Sesame** on jazz-levy, jonka Blue Note -levy-yhtiö julkaisi vuonna 1960.

## Muusikot
* Freddie Hubbard, trumpetti
* Tina Brooks, tenorisaksofoni
* McCoy Tyner, piano
* Sam Jones, basso
* Clifford Jarvis, rummut

## Kappaleet
* 
* 
* 
* 
* 
* 

## Muita tietoja
* Tuottaja: Alfred Lion
* Äänitys: Rudy Van Gelder
* Äänitetty Van Gelder -studioilla New Jerseyssä 19. kesäkuuta 1960.
Martijn Meerdink

**Martijn Meerdink** (s. 15. syyskuuta 1976 Winterswijk, Alankomaat) on alankomaalainen jalkapalloilija, joka edustaa seuratasolla maansa pääsarjassa, Eredivisiessä pelaavaa FC Groningenia. 181 senttimetriä pitkä Meerdink on pelipaikaltaan hyökkäävä keskikenttäpelaaja.

Meerdink on aiemmin ammattilaisurallaan edustanut kahta seuraa, De Graafschapia ja AZ Alkmaaria. Läpimurtonsa hän teki melko vanhana kaudella 2005/2006, jolloin hän teki maajoukkuedebyyttinsä maaliskuussa Ecuadoria vastaan pelatussa ottelussa ja sai lisäksi paikan alustavassa MM-ryhmässä. Saksan MM-kisoihin häntä ei kuitenkaan lopulta valittu.

## Aiheesta muualla
*Meerdink FootballDatabase-tietokannassa
Roni (nimi)

**Roni** on suomalainen miehen etunimi. Ronin nimipäivä on 5. syyskuuta jolloin on myös Mainion nimipäivä. Elokuun 2025 loppuun mennessä Suomessa on ollut noin 5&nbsp;050 Roni-nimistä miestä ja alle 40 naista. Heistä suurin osa on syntynyt vuoden 1990 jälkeen. Ennen vuotta 1930 nimeä ei ollut annettu kenellekään.

Nimi on mahdollisesti lyhentymä Hieronymus-nimen rinnakkaismuodosta *Jeronimus* tai muunnelma nimestä Ronald. Heprean kielessä Roni tarkoittaa iloa.

## Tunnettuja Roneja
Listan henkilöt ovat suomalaisia, ellei toisin mainita.
*Roni Allén (s. 1998), jääkiekkoilija
*Roni Andersson (s. 1985), jääkiekkoilija
*Roni Bar-On (s. 1948), israelilainen poliitikko ja ministeri
*Roni Bäck (s. 1993), tubettaja
*Roni Hirvonen (s. 2002), jääkiekkoilija
*Roni Hudd (s. 2005), jalkapalloilija
*Roni Jokinen (s. 2004), jääkiekkoilija
*Roni Karvinen (s. 2002), jääkiekkoilija
*Roni Kytönen (s. 1999), endurokuljettaja
*Roni Laasonen (s. 1994), salibandyn pelaaja
*Roni Leimu (s. 1982), koripalloilija
*Roni Martin (s. 1976), säveltäjä
*Roni Nuttunen (s. 1990), pöytäjääkiekkoilija
*Roni Ollikainen (s. 1990), pituushyppääjä
*Roni Peiponen (s. 1997), jalkapalloilija
*Roni Pietsalo (s. 2002), jalkapalloilija
*Roni Porokara (s. 1983), jalkapalloilija
*Roni Remme (s. 1996), kanadalainen alppihiihtäjä
*Roni Rukajärvi (s. 1993), jääkiekkoilija
*Roni Segoly, israelilainen rauhanaktivisti, entinen Shabakin agentti
*Roni Sevänen (s. 1995), jääkiekkoilija
*Roni Syrjälä (s. 1995), käsipalloilija
*Trong Bihn ”Roni” Tran (s. 1987), vietnamilaissyntyinen laulaja
*Roni Tuononen (s. 1994), salibandymaalivahti
*Roni Viirlas (s. 1993), jääkiekkoilija
*Roni Wahl (ent. Vartama, s. 1993), pesäpalloilija
*Roni Zein (s. 1988), autokauppias, diplomi-insinööri ja maastohiihtäjä

## Kuvitteellisia Roneja

* Roni, tieteiskomediaelokuvassa *[[Roni on rikki]]*
*Roni Neutroni, samannimisen televisio-ohjelman päähenkilö
*Roni Sirén, tv-sarjassa *[[Uusi päivä]]*

## Lähteet
Kremerata Baltica

**Kremerata Baltica** on nuorista balttilaisista muusikoista koostuva kamariorkesteri, jonka Gidon Kremer perusti vuonna 1997. 

Kremerata Baltican *After Mozart* -levy toi orkesterille vuonna 2002 Grammyn. 

## Diskografia
* Franz Schubert: Jousikvartetto G-duuri
* Gia Qantšeli: *In l'istesso tempo*
* *Kremerland*
* *Russian Seasons*
* *Happy Birthday*
* George Enescu
* *Tracing Astor* 
* *After Mozart*
* *Silencio*
* *Eight Seasons*
* *Tango Ballet*
* Pēteris Vasks: *Distant Lights, Voices*

## Aiheesta muualla
* Viralliset sivut
Gianluigi Gelmetti

**Gianluigi Gelmetti** (11. syyskuuta 1945 Rooma – 11. elokuuta 2021) oli italialainen kapellimestari.

Gelmetti on toiminut Stuttgartin radion sinfoniaorkesterin (1989–1998) ja Monte-Carlon filharmonisen orkesterin (1990–1992) ylikapellimestarina. Helmikuusta 2004 lähtien hän johti Sydneyn sinfoniaorkesteria.

Gelmetti teki ensimmäisen esiintymisensä Yhdysvalloissa Chicagon sinfoniaorkesterin kanssa. Hän levyttää EMI:lle.

## Lähteet

## Aiheesta muualla
* Elämäkerta
Ypresin taistelut

**Ypresin taisteluilla** tarkoitetaan ensimmäisen maailmansodan länsirintamalla Ieperissä () Belgiassa käytyjä viittä taistelua, jotka käytiin syksyllä 1914, kesällä 1915, syksyllä 1917, huhtikuussa 1918 ja syys-lokakuussa 1918. 

Niistä toisessa, huhtikuussa 1915 saksalaiset tappoivat 5&nbsp;000 ranskalaista sotilasta kloorikaasulla, vaikka taistelukaasujen käyttö oli kielletty Haagin sopimuksella 1899. Saksalaiset eivät huomattavasta menestyksestään huolimatta onnistuneet murtamaan Ypresissä paikoilleen juuttunutta länsirintamaa.

## Ypresin ensimmäinen taistelu
Ypresin ensimmäinen taistelu eli Flanderin taistelu käytiin 20. lokakuuta – 22. marraskuuta 1914. Se oli vuoden 1914 viimeinen suuri taistelu länsirintamalla. Taistelua on kutsuttu "viattomien teurastukseksi", koska Saksa lähetti rintamalle kokemattomia 17–20 -vuotiaita vapaaehtoisia, jotka etenivät vieri vieressä laulaen isänmaallisia lauluja  ja joutuivat ammutuiksi. Kaikkiaan taistelussa kaatui noin 250&nbsp;000 miestä, joiden joukossa oli noin puolet brittien vakinaisesta jalkaväestä.

## Ypresin toinen taistelu
Saksalaiset päästivät kahden päivän tykistökeskityksen jälkeen Gravenstafelissa (Langemarkissa) Ypresin lähellä tuulen kuljetettavaksi 22. huhtikuuta kloorikaasua, joka ajelehti vihertävänkeltaisena, tukahduttavana pilvenä ympärysvaltojen asemiin, missä puolustajat aloittivat perääntymisen. Sinä päivänä käytettiin kaikkiaan 168 tonnia kloorikaasua 5&nbsp;700 kanisterista, noin kuuden kilometrin pituisella juoksuhautojen jaksolla.

Ranskalaisten ja algerialaisten puolelle ajelehdittuaan kloorikaasupilvi tappoi kymmenessä minuutissa noin 5&nbsp;000 sotilasta. Toiset viisituhatta sokeutuivat tilapäisesti, kompuroivat, ja kaksituhatta heistä jäi sotavangeiksi. 

Kanadalaiset saapuivat pian taistelussa menetettyjen tilalle tukkimaan rintamaan syntyneen aukon. He tajusivat pian, että turvallisin alue oli etulinjassa, josta tuuli ajoi kaasua pois. Kanadalaiset käyttivät virtsalla kasteltuja nenäliinoja alkeellisina kaasunaamareina. Heidän tappionsa olivat 6000 kaatunutta tai haavoittunutta.  

## Ypresin kolmas taistelu

Kolmas Ypresin taistelu oli Liittoutuneiden yritys tehdä läpimurto Flanderissa vuonna 1917.

## Vuoden 1918 taistelut Ypresissä
Syyskuun lopussa 1918 belgialaiset ja britit löivät saksalaiset taistelussa, joka kesti vain kaksi päivää.  Belgialaiset valtasivat Dixmuden ja britit Messinesin. Tätä on kutsuttu neljänneksi Ypresin taisteluksi.  Ypresin läheistöllä taisteltiin myös saman vuoden huhtikuussa, kun saksalaisten kuudennen armeijan 46 divisioonaa hyökkäsi brittien toista armeijaa vastaan ja valtasi jopa Passchendaelen harjun. Britit, ranskalaiset ja australialaiset vahvistukset kuitenkin pysäyttivät saksalaisten etenemisen.  Saksalaiset menettivät tässä operaatio Georgetteksi kutsutussa iskussa ja sitä edeltäneessä Operaatio Michaelissa yhteensä 330&nbsp;000 miestä.

## Lähteet
Sinfonia nro 14 (Šostakovitš)

Dmitri Šostakovitšin **sinfonia nro 14** op. 135 valmistui keväällä 1969. Teos kantaesitettiin 29. syyskuuta 1969. Se on sävelletty sopraanolle, bassolle, jousiorkesterille ja lyömäsoittimille.

Šostakovitšin neljästoista sinfonia koostuu yhdestätoista laulusta, jotka käsittelevät aiheeltaan kuolemaa. Sanoitukset ovat neljän eri runoilijan — Federico García Lorcan, Guillaume Apollinairen, Wilhelm Küchelbeckerin ja Rainer Maria Rilken — käsialaa. Sinfonia on omistettu Benjamin Brittenille. Teosta voidaan esittää sekä venäjänkielisenä että monikielisenä versiona. 

## Osat
# Adagio. "De profundis" (Lorca)
# Allegretto. "Malagueña" (Lorca)
# Allegro molto. "La loreley" (Apollinaire)
# Adagio. "Le suicidé" (Apollinaire)
# Allegretto. "Les attentives I" (Apollinaire)
# Adagio. "Les attentives II" (Apollinaire)
# Adagio. "À la Santé" (Apollinaire)
# Allegro. "Réponse des Cosaques Zaporogues au Sultan de Constantinople" (Apollinaire)
# Andante. "O Delvig, Delvig!" (Küchelbecker)
# Largo. "Der Tod des Dichters" (Rilke)
# Moderato. "Schluß-Stück" (Rilke).

## Katso myös
*Luettelo Dmitri Šostakovitšin sävellyksistä

## Lähteet
Taikajoki

**Taikajoki** (tunnetaan myös nimellä **Lemmenjoki**) oli vuonna 1979 avattu vesirata Särkänniemen huvipuistossa. Veneajelu kulki läpi satumetsän.

Kesän 2016 jälkeen päätettiin, että Taikajoki puretaan ja tilalle rakennetaan Hype.

## Lähteet
Voitto kotiin

**Voitto kotiin** oli suomalainen televisiokanava Nelosella vuosina 1999–2002 esitetty visailuohjelma, joka perustui yhdysvaltalaiseen *[[Family Feud]]* -ohjelmaformaattiin. Suomessa vastaavanlaista visailuohjelmaa esitettiin 1980-luvulla nimellä *[[Yhtä suurta perhettä]]*.

Ohjelmaa esitettiin arki-iltaisin maanantaista perjantaihin, uusinnat nähtiin seuraavana arkiaamuna lastenohjelmien jälkeen. Loka–marraskuussa 2000 ohjelmaa seurasi päivittäin keskimäärin 217&nbsp;000 yli 10-vuotiasta katsojaa.

Ohjelman juontajana toimi Nicke Lignell.

## Formaatti
Ohjelmassa kahden joukkueen piti päätellä sadan eri ihmisen vastaukset erilaisiin kysymyksiin. Mitä useampi sadasta ihmisestä oli vastannut samalla tavalla, sitä enemmän joukkue sai pisteitä. Aiheet vaihtuivat kilpailun edetessä. Visailun pääpalkintona oli Renault Kangoo ja Fiat Punto -henkilöautoja. Lohdutuspalkinnoksi hävinnyt joukkue voitti Delverde-pastatuotteita tai Blue Dragonin itämaisia ruokia. Palkinnot ilmoitti Keijo-niminen kuuluttaja, jota ei koskaan näytetty.

Pelissä on kaksi joukkuetta, joissa oli kummassakin viisi jäsentä. Pelissä pelataan ensin kaksi normaalikierrosta, kolmas kierros on niin sanottu Tuplakierros, josta oikein vastaamalla saa pisteet kaksinkertaisena. Neljäs kierros on Triplakierros, jossa pisteitä jaetaan kolminkertaisina. Voittajajoukkueesta kaksi kilpailijaa pääsi niin sanotulle Ässä-kierrokselle, jossa heidän piti vastata samantapaisiin kysymyksiin kuin alkukierroksilla. Kierroksen tarkoituksena oli kerätä Ässä-arpoja vastaamalla kysymyksiin, joiden pisteet ratkaisivat sen, montako arpaa joukkue voittaa. 10 pistettä vastasi yhtä Ässä-arpaa.

## Lähteet
Ammattientarkastus

**Ammattientarkastus** tarkoittaa työpaikoilla tapahtuvaa valvontaa, jonka tarkoituksena on valvoa työntekijöiden työoloja ja työsuojelua. Ammattientarkastusta hoitaa erikseen sitä varten määrätty ammattientarkastaja. Nykyään ammattientarkastajasta käytetään nimitystä työsuojelutarkastaja. 

## Ammattientarkastajan tehtävät
*Valvoa työntekijöiden työolojen ja työsuojelun liittyvien määräysten soveltamista. Näihin mukaan luetaan työaika, palkka, turvallisuus, terveydelliset olot sekä lasten ja nuorten käyttäminen työvoimana.
*Antaa tietoa ja neuvoja työnantajille ja työntekijöille määräysten tehokkaammaksi noudattamiseksi.
*Tiedottaa asianomaisille viranomaisille sellaisista puutteista ja epäkohdista, joita määräykset eivät ota huomioon.

## Aiheesta muualla
Karl Marxin tutkimuksessa Pääoma on esitelty lukuisia ammattientarkastajien havaintoja 1800-luvun Isosta-Britanniasta.
Eino Nevalainen

**Eino Nevalainen** (29. syyskuuta 1904 Viipuri – 3. maaliskuuta 1963 Hämeenlinna) oli marxilainen kansantaloustieteen tutkija ja opettaja, joka työskenteli Sirola-opistossa vuodesta 1946 kuolemaansa saakka. 

Eino Nevalainen kävi Viipurin lyseota, mutta opinnot jäivät kesken, kun Suomen sisällissota alkoi. 1930-luvulla Nevalainen opiskeli Neuvostoliiton kansainvälisessä Lenin-koulussa, jossa hän käytti salanimeä **Oskar Ekholm**. Sotien jälkeen, koettuaan mm. Leningradin piirityksen, Nevalainen palasi Suomeen.

Eino Nevalaisen ansio kansantaloustieteessä kohdistui erityisesti siihen, että hän kritisoi porvarillisten taloustieteilijöiden väitettä työläisten palkankorotuksista inflaation syynä.

Nevalainen kirjoitti 1940-luvun lopussa ensimmäisen kansantajuisen suomenkielisen teoksen marxilaisesta kansantaloustieteestä. Kaksiosaista *Marxilainen kansantaloustiede* -teosta (Kansankulttuuri 1948/1949) laajensi ja ajanmukaisti myöhemmin Matti A. Peltonen (Kansankulttuuri 1972). Ajanmukaistettu teos ilmestyi yhtenä kirjana. Nevalainen julkaisi myös kirjoituksen "Työväenluokan asema Suomessa 1909–1954". 

Nevalainen kuului viisihenkiseen työryhmään, joka valmisteli SKP:n vuonna 1957 hyväksytyn periaateohjelman.

Nevalainen menehtyi munuaisvaivoihin, joita hänellä on arvioitu olleen Leningradin piirityksestä lähtien.

## Lähteet

## Julkaisut
* 
*Nevalainen, Eino: *Marxilaisen taloustieteen oppikirja, I osa*. Kansankulttuuri Oy, 1950. Teos verkossa.
Aleksandriitti

**Aleksandriitti** on yksi harvinaisimmista korukivistä. Aleksandriitin erikoisuus on se, että se voi vaihtaa väriä punaisesta vihreään riippuen kiveen kohdistavasta valosta. Aleksandriitti on saanut nimensä Venäjän keisari Aleksanteri II:n mukaan ja arvokkaimmat aleksandriitit tulevatkin Venäjältä. Aleksandriitti on krysoberyllin muunnos.

Aleksandriitin kemiallinen nimi on beryllium-alumiinioksidi, BeAl2O4 (krysoberylli). Aleksandriitti on yksi maailman arvokkaimmista jalokivistä. Sen erikoisuutena on siinä esiintyvä värinvaihtoilmiö. Luonnonvalossa aleksandriitti on vihreä tai sinivihreä, hehkulampun tai kynttilänvalossa väri on pinkinpunertava, parhaimmillaan vadelmanpunainen. Sekavalossa kivi on usein tummahkon ametistin värinen.

Ensimmäistä kertaa aleksandriitti löydettiin Venäjältä Uralilta 1830. Koska väriä vaihtavan jalokiven sanottiin löytyneen ensimmäisen kerran lokakuussa tsaari Aleksanteri II:n syntymäpäivänä, nimettiin mineraali tsaarin mukaan. Aleksandriitti oli jo silloin hyvin arvostettu jalokivi, sillä sen vihreä ja punainen väri kuvastivat tsaarin hallintoa. Edelleen vanhat uralilaiset kivet ovat erittäin arvostettuja erinomaisen värinvaihdon ansiosta. Uralvuoriston Tajiwajajoella esiintyy 1–10 cm:n mittaisia aleksandriittikiteitä. Nykyään suurimmat aleksandriitin tuottajamaat ovat kuitenkin Brasilia ja Sri Lanka.

Aidon aleksandriitin harvinaisuudesta ja arvokkuudesta johtuen koruteollisuudessa on käytetty 1970-luvulta alkaen paljon synteettistä aleksandriittia sekä jo aiemmin muita synteettisiä kiviä, jotka jäljittelevät aleksandriitin värinvaihtoilmiötä.

## Kaivoksia
* Brasilia
* Sri Lanka
* Intia
* Siperia (Ural)
* Zimbabwe
* Sambia

## Lähteet

## Aiheesta muualla

* Mindat: Alexandrite 
* Gemdat.org: Alexandrite
Kuuslahti

**Kuuslahti** on kylä ja taajama Siilinjärvellä lähellä Kuopion (entisen Nilsiän) rajaa. Kuuslahden "keskustasta", Kuuslahden koululta, on matkaa Siilinjärven keskustaan noin yhdeksän kilometriä. Vuoden 2018 lopussa Kuuslahdessa asui Tilastokeskuksen taajama-aluerajauksen mukaan yhteensä 208 henkilöä. Kylän vaikutuspiirissä olevaa harvaanasutumpaa seutua ei Tilastokeskus tämän taajama-käsitteen piiriin tulkitse kuuluvan.

Kylällä toimii kolmiopettajainen Kuuslahden koulu, jossa on perusopetuksen alakoulun luokat yhdestä kuuteen. Koulu sijaitsee Juurusveden rannalla, josta on yhteys Kallaveteen. Koulun läheisyydessä on Kuuslahden nuorisoseurantalo. 

Kuuslahdella on myös rautatien tasoristeyksiä, sillä Yara Suomen (ent. Kemira GrowHow) tehtaalta tuleva rautatie kulkee Kuuslahden halki. Kuuslahden alueella sijaitseekin Yara Suomen tehdas ja Kuuslahden kaivos, josta louhitaan apatiittia.

Kylän postinumero on 71840. Kuuslahdesta on jalankulun ja pyöräilyn väylä Siilinjärvelle.

## Lähteet

## Aiheesta muualla
* Maaseudun sivistysliito: Kuuslahden kylä (msl.fi)
* Heikkinen, Antti (toim.): *Kahtapuolta rattoo, eli Täällä kipsivuoren takana : Kuuslahden, Heinämäen ja Saarikylän kyläkirja.* Kuuslahti: Kuuslahden Nuorisoseura, 2012. 295 sivua.
Lakialoite

**Lakialoite** tai **lakiehdotus** tarkoittaa ehdotusta uudeksi laiksi tai ehdotusta jo olemassa olevan lain muuttamisesta. Lakialoitteeita koskevasta aloiteoikeudesta ja niiden käsittelystä on säädetty valtion perustuslaissa tai muussa, oikeushierarkiassa vastaavalla tasolla olevassa laissa. 
__NOTOC__
## Kuka voi tehdä lakialoitteen
Oikeus lakialoitteen tekemiseen on yleensä parlamentaarikoilla ja hallituksella, kuten muun muassa Suomessa ja Yhdistyneessä kuningaskunnassa. Valtioiden välillä on kuitenkin eroja, esimerkiksi Chilessä lakialoitteen voi tehdä ainoastaan presidentti, ja Venäjällä lakialoitteen voi tehdä presidentti, hallitus, federaationeuvosto, duuma sekä muutamat erityisryhmät.

## Lakialoitteet Suomessa
Suomessa lakialoite sisältyy tavallisesti hallituksen esitykseen, kansanedustajan jättämään lakialoitteeseen tai lakialoitteen muodossa olevaan kansalaisaloitteeseen, joka on jätetty eduskunnan käsiteltäväksi. Yhteen hallituksen esitykseen voi sisältyä yksi tai useampia lakialoitteita. Lakialoite voidaan tehdä uuden lain säätämiseksi tai voimassa olevan lain muuttamiseksi, selittämiseksi tai kumoamiseksi.

Vaikka lakialoite noudattaa muutoin lain muotoa, ei siinä tietenkään ole antopäiväystä eikä allekirjoituksia, sillä ne löytyvät vasta valmiista laista. Lain voimaantulon päivämääräkin yleensä puuttuu, jolloin sen määrää tasavallan presidentti lakia vahvistaessaan.

### Käsittely

#### Jos lakialoite koskee muita lakeja kuin perustuslakia
Lakialoite ohjataan asiaa valmistelevan valiokunnan käsittelyyn, joka antaa siitä mietintönsä eduskunnan kahteen täysistuntoon. Ensimmäisessä käsittelyssä esitellään mietintö, käydään keskustelua ja päätetään varsinaisen lakiehdotuksen sisältö. Lakialoite voidaan ensimmäisessä käsittelyssä myös lähettää suuren valiokunnan käsittelyyn. Toisessa käsittelyssä päätetään lakialoitteen hylkäämisestä tai hyväksymisestä.

#### Jos lakialoite koskee perustuslakia
Mikäli lakialoitteella halutaan muuttaa perustuslakia, ensimmäinen ja toinen vaihe etenevät samalla tavalla kuin alempiarvoisia lakeja koskeva lakialoite. Toisessa käsittelyssä kuitenkin päätetään siitä, hylätäänkö ehdotus vai jätetäänkö se odottamaan ensimmäisiin eduskuntavaalien jälkeisiin valtiopäiviin. Muutoksen perustuslakiin vahvistaa siis vasta seuraava eduskunta. Uusi eduskunta vahvistaa päätöksen 2/3:n enemmistöllä annetuista äänistä yhdessä käsittelyssä.

Lakimuutos perustuslakiin voidaan kuitenkin julkistaa kiireelliseksi vähintään viidellä kuudesosalla annetuista äänistä. Tällöin ehdotus ei jää lepäämään, vaan se voidaan hyväksyä 2/3:n enemmistöllä. 

## Katso myös
* Valtiosääntöoikeus

## Lähteet

* Otavan iso tietosanakirja, Otava 1963
* Encyclopædia iuridica fennica, Suomalainen lakimiesyhdistys 1997, , osa V palstat 594–595
Cambrain taistelu

**Cambrain taistelu** käytiin Ranskan Cambraissa ensimmäisen maailmansodan länsirintamalla marraskuussa 1917. Taistelussa ympärysvallat käyttivät ensimmäisen kerran onnistuneesti panssarivaunuja. Saksalaiset tekivät vastahyökkäyksellä tyhjiksi Cambrain taistelun menestyksen.

Lokakuussa 1918 samalla alueella käytiin toinenkin hyökkäys panssarivaunuilla.

## Taustaa
Brittien vuoden 1917 hyökkäys Ypresissä päättyi epäonnistumiseen. Brittien ylipäällikkö Douglas Haig halusi kuitenkin tehdä vielä syksyllä onnistuneen hyökkäyksen. Hän valitsi hyökkäyspaikaksi hiljaisen rintaman osan Cambrain lähellä, jossa hän havaitsi saksalaisten puolustuksen heikoksi. Haig kokosi hyökkäystä varten salassa jalkaväkeä, tykistöä ja panssarivaunuja. Onnistunutta hyökkäystä tukevia reservejä ei kuitenkaan ollut saatavilla Ypresissä kärsittyjen tappioiden ja Italian katastrofaalisen Caporetton taistelun vuoksi. Koska reservejä ei koottu, saksalaiset eivät havainneet joukkojen keskitystä Cambraissa, ja britit säilyttivät yllätyshyökkäyksen edun. Toisaalta britit eivät voineet hyödyntää täysimittaisesti onnistunutta hyökkäystä reservien puuttuessa.

Panssarivaunuja käytettiin Cambrain taistelussa ensi kertaa runsain mitoin. Aikaisemmin hiljainen rintaman osa sopi panssareille, koska siellä ei ollut niiden liikkumista rajoittavia räjähdyskuoppia. Näin vaunuilla oli ensimmäisen kerran mahdollista onnistua taistelussa. Britit etsivät saksalaisten tykistön asemat etukäteen äänitiedustelulla ja tuhosivat tykit omalla tykistöllään hyökkäyksen alkaessa. Tykistö oli kehittänyt ampumamenetelmiään: aikaisemman osumaseurannan sijaan käytettiin karttapistetähtäystä. Tämän vuoksi hyökkäystä edeltäviä laajoja ennakkoammuntoja ei tarvittu. Yllätys säilyi, koska tykistö alkoi ampua vasta kun jalkaväki ja panssarit lähtivät hyökkäämään.

## Taistelu

Cambrain taistelussa yhdistyivät yllätyshyökkäys, 400 panssarivaunua sopivassa maastossa ja tykistön uudet ampumamenetelmät. Tämän vuoksi brittien hyökkäys oli onnistunut ja suhteellisen pienillä tappioilla saavutettiin hyvä alkumenestys. Hyökkäyksen alun jälkeen saksalaiset keskittivät alueelle reservejä ja pysäyttivät hyökkäyksen. Saksalaiset aloittivat vastahyökkäyksen brittien pitkäksi venähtänyttä rintamaa vastaan. Hyökkäyksessään saksalaiset käyttivät uutta tehokasta pienten iskuryhmien taktiikkaa. Kymmenen päivää hyökkäyksen alkamisen jälkeen saksalaiset olivat työntäneet britit takaisin lähtöasetelmiin. Cambrain taistelu oli pettymys briteille.

## Lähteet
* 
* 
* 

### Viitteet

## Aiheesta muualla

* The Cambrai Operations : 20 November to 7 December 1917 from the British Army in the Great War
* Map
Kulmajäykiste

**Kulmajäykiste** on erilaisissa puuliitoksissa käytetty metallista valmistettu kulmalevy, jonka tarkoituksena on tukea puuliitosta. Kulmajäykiste tukee rakenteita niin, että puuliitosten kulma säilyy suorana eikä väänny. Nykyään kulmajäykisteet valmistetaan yleensä sinkitystä tai ruostumattomasta teräksestä. Vanhoissa ikkunoissa kulmajäykisteisiin on saatettu kiinnittää myös sarana.
Postitoimisto

**Postitoimisto** (postikonttori, lyhenne pk.) on postin alueellinen palvelutoimisto. Sieltä voi ostaa postimerkkejä, lähettää paketteja sekä kirjeitä. Niihin voi myös vastaanottaa lähetyksiä ja isoimmissa postitoimistoissa on usein myös postilokeroita vuokrattavana. Usein postitoimistoissa myös myydään postikortteja ja toimistotarvikkeita. Useissa maissa postitoimistoihin voi myös vastaanottaa rahalähetyksiä.

Postitoimistojen yhteydessä työskentelee myös ainakin yksi postinkantaja (isoissa postitoimistoissa saattaa työskennellä jopa sata). Hänen tehtävänsä on lajitella postitoimiston alueelle osoitetut kirjeet ja jakaa ne vastaanottajille. Suurissa postitoimistoissa nämä tehtävät on voitu jakaa eri henkilöille.

## Katso myös
*Asiamiesposti 

## Lähteet

## Aiheesta muualla
Maunulanpuisto

**Maunulanpuisto** () on osa Helsingin Keskuspuistoa. Hallinnollisesti Maunulanpuisto on Maunulan peruspiirin osa ja samalla Oulunkylän kaupunginosan läntisin osa-alue. Maunulanpuiston alueella ei asu ketään.

Maantieteellisesti Maunulanpuiston länsiraja kulkee Hämeenlinnanväylän itäpuolella ja pohjoisraja Pirkkolantiellä. Idässä Maunulanpuisto alkaa heti Maunulan ja Metsälän asutuksen länsipuolelta; itäraja jatkuu hieman Metsäläntien jälkeen Veturitietä pitkin etelään. Metsäläntie on alueen eteläraja.

Maunulanpuisto on pääosaltaan metsäistä Keskuspuistoa. Puistossa risteilee vilkkaita ulkoilureittejä, talvisin myös hiihtolatuja. Suomen Ladun paikallisyhdistyksen Helsingin Ladun ylläpitämä Maunulan ulkoilumaja sijaitsee Metsäläntien pohjoispuolella keskuspuistossa. Maunulanpuistossa sijaitsevat myös Maunulan uurnalehto sekä Maunulanpuiston viljelypalsta-alue.

Maunulanpuiston nimi esiintyy usein Maunulan keskellä sijaitsevan Maunulan ison leikkipuiston nimessä.

## Historiaa
Maunulanpuistossa on aiemmin sijainnut ampumarata ja hyppyrimäki.

Ampumarata sijaitsi Maunulan majan ja hyppyrimäen välissä. Rata toimi vuosina 1914–1962. Paikalla kasvaa nykyisin koivikkoa.

Hyppyrimäki ("Pekkarin hydda") rakennettiin 1956 ja purettiin 1980-luvulla. Mäessä pidettiin piirimestaruuskisoja; mäkiennätys oli 29 metriä. Paikalla on nykyään pähkinälehto ja huoltotunneli.

### Maaliikennekeskuksen alueesta Postipuisto

Maunulanpuistoon aiemmin kuuluneella alueella Metsäläntien eteläpuolella sijaitsi Metsälän Maaliikennekeskus. Sen ensimmäiset terminaalit rakennutti vuonna 1970 Kaukokiito. Keskukseen sijoittui useita logistiikkayrityksiä, ja sinne rakennettiin rautatieyhteys. Keskuksen maamerkki oli toimistotalo, jossa toimi Kaukokiito-motelli. Kaukokiidon muutettua vuonna 2002 Vantaan Voutilaan maaliikennekeskuksen suurimmaksi käyttäjäksi tuli Schenker-konserni. Alueella sijainneet logistiikkatoiminnot siirrettiin Vantaalle vuonna 2015. Maaliikennekeskus purettiin kokonaan yhtä toimistorakennusta lukuun ottamatta.

Maaliikennekeskuksen paikalle alettiin kaavailla uutta asuinaluetta, jonka nimeksi tuli Postipuisto. Purkutyöstä säilynyt toimistorakennus muutettiin asunnoiksi. Kaupungin tavoitteena on saada alueesta tehokkaasti rakennettu noin 5&nbsp;000 asukkaan kerrostaloalue. Postipuistoon tulee asuntojen lisäksi toimitiloja sekä tiloja lähipalveluita, myymälöitä ja yleisiä palveluja varten.

Kaupunki siirsi kaupunginosan rajaa siten, että uudet korttelialueet siirtyivät Oulunkylästä Pasilan puolelle.

## Ympäristöongelmia
Suuri osa Maunulanpuistosta sijaitsee liikennemelualueella. Melu haittaa alueen virkistyskäyttöä.

Entisen ampumaradan ympäristöstä on 2010-luvulla mitattu kohonneita pitoisuuksia lyijyä, antimonia ja polyaromaattisia hiilivetyjä. Pitoisuuksilla voi olla vaikutusta marjojen ja sienten poimintaan.

## Lähteet
* Helsinki alueittain 2012. 401 Maunulan peruspiiri

### Viitteet

## Aiheesta muualla

* Google Maps Maunulanpuiston satelliittikuva. Hämeenlinnanväylä rajaa aluetta lännessä, Pirkkolantie pohjoisessa sekä Metsäläntie ja Pasilan ratapiha etelässä.
Felix I

**Felix I** (k. 30. joulukuuta 274) oli roomalaissyntyinen Katolisen kirkon paavina 5. tammikuuta 269 – 30. joulukuuta 274. Tietoja hänen elämästään ei ole säilynyt paljonkaan. Jotkut tiedot osoittavat hänen kärsineen marttyyrikuoleman, mutta näiden lähteiden epäillään sekoittavan hänet toiseen Felixiin. Hänen muistopäivänsä on 30. toukokuuta.

## Lähteet
* 
* 

### Viitteet
Eutychianus

**Pyhä Eutychianus** (n. 228–7. joulukuuta 283) oli italialaissyntyinen Katolisen kirkon 27. paavi, joka toimi paavina 4. tammikuuta 275 – 7. joulukuuta 283. Edeltäjänsä tavoin hänestäkin puhutaan toisissa lähteissä marttyyrina, mutta varmuutta tästä ei ole.

## Lähteet
*
*

### Viitteet
Caius (paavi)

**Caius** (k. 22. huhtikuuta 296) oli Katolisen kirkon paavina 17. joulukuuta 283 – 22. huhtikuuta 296. Hän oli ensimmäinen paavi, joka määräsi, että tullakseen piispaksi, täytyy miehen olla ensin diakoni ja pappi. Hänen muistopäivänsä on 19. huhtikuuta.

## Lähteet
* 
* 

### Viitteet
Poste restante

**Poste restante** (ranskaa, "jäävää postia"). eli **noutoposti** tarkoittaa palvelua, jossa yksityishenkilö tai oikeushenkilö (esimerkiksi yritys tai yhteisö) noutaa Poste restante -osoitteeseen lähetetyn postin itse postitoimistosta. Poste restante -palvelu on maksuton palvelu Suomessa. Aiemmin Poste restante -osoitteeseen pystyi vastaanottamaan lähetyksiä myös nimimerkillä, mutta Posti lopetti nimimerkin käyttämisen mahdollisuuden huhtikuun 2013 alusta lisääntyneen rikollisen käytön takia.  

Postinjakelu voidaan myös kääntää Poste restante -osoitteeseen, mikäli esimerkiksi väliaikaisesti ei voida käyttää tavallista postiosoitetta. Tästä tulee tehdä kirjallinen sopimus Postin kanssa. 

Poste restante -osoite merkitään seuraavassa muodossa:
Matti Meikäläinen
Poste Restante
00100 HELSINKI

Tällöin Matti Meikäläisen posti ohjataan Helsingin pääpostikonttoriin, josta sen voi käydä noutamassa. Tilaaja voi itse valita minkä tahansa Postin myymälän tai myyntipisteen, josta haluaa lähetyksiään noutaa. Lähetykset ohjautuvat toimipaikkaan postinumeron perusteella. 

Aiemmin tavalliset kirjeet ja lehdet eli ilman kuittausta luovutettavat lähetykset annettiin sille, joka niitä toimipaikassa pyysi. Maaliskuussa 2013 Posti ilmoitti muuttavansa käytäntöään ja kaikkien Poste Restantesta lähetyksiä noutavien on todistettava henkilöllisyytensä 1. huhtikuuta 2013 lähtien ja noudettavan lähetyksen täytyy olla osoitettu noutajalle.

Suomessa Poste restante -osoitteeseen tulleita kirjelähetyksiä säilytetään postikonttorissa 14 vuorokautta ja paketteja 7 vuorokautta.

## Maksuttomuus
Keväällä 2019 Posti ilmoitti eräiden palvelujensa muuttuvan maksulliseksi maaliskuusta 2019 alkaen, muutos koskisi mm. poste restante- ja Noutoposti-palveluita. Perusteluina maksullisuuteen pidettiin poste restanten erityispalvelu-statusta, jota ei kustanneta julkisin varoin ja jonka kustannuksia pyritään kattamaan maksullisuudella. Päätöstä kritisoitiin voimakkaasti eriarvoistavana toimintana, mm. Vailla vakinaista asuntoa ry otti kantaa maksuttomuuden puolesta. Asunnottomalla ei usein ole postin vastaanottamiseen muuta mahdollisuutta, ja vähävaraisilla postin noutaminen muodostuisi liian suureksi kulueräksi. Liikenne- ja viestintävirasto Traficom otti asiaan kantaa kevään aikana. Viraston mukaan palvelun maksullisuus rikkoo postilakia sellaisten osalta, joille palvelu on ainoa vaihtoehto vastaanottaa postilähetyksiä. Traficom edellyttää Postilta, ettei se peri maksua poste restante -palvelusta, mikäli se on ainoa käytössä oleva tapa vastaanottaa postilähetyksiä. Tämän jälkeen Posti päätti palvelun olevan toistaiseksi maksuton palvelu.

## Katso myös
*Postilokero

## Lähteet
Eusebius (paavi)

**Pyhä Eusebius** (k. 17. elokuuta 309) oli kreikkalaissyntyinen katolisen kirkon 31. paavina 18. huhtikuuta 309 –17. elokuuta 309. Hänen paaviutensa kesti ainoastaan neljä kuukautta, josta ajasta suurimman osan hän vietti maanpaossa Sisiliassa. 

## Lähteet
*
*

### Viitteet
Miltiades (paavi)

**Miltiades** (k. 10. tammikuuta 314) oli  berberitaustainen afrikkalaissyntyinen katolisen kirkon paavi ja toimi paavina 2. heinäkuuta 311 – 10. tammikuuta 314. Kirkkoisä Augustinus mainitsi hänet usein kirjoituksissaan.

## Lähteet
* 
* 

### Viitteet
Honorius I

**Honorius I** (n. 585–12. lokakuuta 638) oli italialaissyntyinen katolisen kirkon 70. paavi ja hänen toimikautensa oli 27. lokakuuta 625 – 12. lokakuuta 638. Hän tuki lähetyssaarnaajia ja lähetti mm. Pyhän Birinuksen evankelioimaan Isoa-Britanniaan.

## Lähteet
*

### Viitteet
Agapetus I

**Pyhä Agapetus I** (n. 490–22. huhtikuuta 536 Konstantinopoli) oli roomalaissyntyinen katolisen kirkon paavi, jonka paavius kesti alle vuoden 13. toukokuuta 535 – 22. huhtikuuta 536. Hän kuoli Konstantinopolissa, josta hänen ruumiinsa siirrettiin Roomaan 20. syyskuuta 535. Hän oli murhatun papin poika, josta tuli ensin Rooman piispojen tuomiorovasti ennen kuin hänet valittiin paaviksi. Hän oli hyvin iäkäs tullessaan valituksi paaviksi ja vastusti areiolaisia kiivaasti.

## Lähteet
*
*

### Viitteet
Luettelo länsirintaman taisteluista

**Luettelo [[Länsirintama (ensimmäinen maailmansota)|länsirintaman]] taisteluista** ensimmäisessä maailmansodassa:

## Taistelut
### 1914
* Saksan hyökkäys Belgiaan
* Mulhousen taistelu
* Frontiersin taistelu
* Monsin ja Le Cateaun taistelu
*Marnen ensimmäinen taistelu
*Aisnen ensimmäinen taistelu
* Albertin taistelu
*Ensimmäinen Arrasin taistelu 
*Ypresin ensimmäinen taistelu

### 1915
*Ensimmäinen Champagnen taistelu
*Neuve Chapellen taistelu
*Ypresin toinen taistelu
* Festubertin taistelu
*Artoisin ensimmäinen taistelu ja Loosin taistelu

### 1916
*Verdunin taistelu
*Sommen ensimmäinen taistelu

### 1917

* Vimyn harjanteen taistelu

*Nivellen offensiivi
* Messinesin taistelu
*Passchendaelen taistelu
*Cambrain taistelu

### 1918
*Kevätoffensiivi
* Villers-Bretonneux’n taistelu
*Aisnen kolmas taistelu
* Cantignyn taistelu
*Belleaun metsän taistelu
*Marnen toinen taistelu
*Amiensin taistelu
*Ympärysvaltojen viimeiset hyökkäykset
*Epéhyn taistelu

## Katso myös

*Luettelo ensimmäisen maailmansodan taisteluista

## Lähteet
* 

### Viitteet
Marcellus I

**Marcellus I** (n. 250–16. tammikuuta 309) oli katolisen kirkon 30. paavi. Hänen paaviutta edeltäneestä elämästään ei ole säilynyt tietoja. Marcellus I oli paavina ainoastaan vuoden, ja hänet haudattiin Roomaan vuonna 309. Myöhemmin hänen reliikkinsä on siirretty Pyhän Marcello al Corson kirkon alttariin, jossa ne ovat yhä tallella. 

## Lähteet
* 
* 

### Viitteet
Marcellinus (paavi)

**Marcellinus** (k. 25. lokakuuta 304) oli roomalaissyntyinen katolisen kirkon 29. paavi, joka toimi paavina 30. kesäkuuta 296 – 25. lokakuuta 304. Hän kärsi marttyyrikuoleman Roomassa. Hänen muistopäivänsä on 26. huhtikuuta.

Marcellinus oli keisari Diocletianuksen vainojen uhri siinä määrin, että hän luopui jopa uskostaan pelastaakseen henkensä. 

## Lähteet
* 
* 

### Viitteet
SATA Air Açores

**SATA Air Açores**  on portugalilainen vuonna 1941 perustettu lentoyhtiö, joka pitää pääpaikkanaan Azorien pääkaupunki Ponta Delgadaa. Yhtiö lentää säännöllisesti ainoastaan Azorien eri saarten välistä liikennettä. Yhtiö on Azorien maakuntahallinnon 100-prosenttisesti omistama ja sen tärkein tytäryhtiö on Sata International, joka lentää useisiin manner-Euroopan kohteisiin.

## Laivasto
SATA Air Acoresin laivasto vuonna 2010:

*Bombardier Dash 8 Q200 2kpl
*Bombardier Dash 8 Q400 4kpl

## Lähteet

## Aiheesta  muualla
*SATA Air Açores
Sinfonia nro 5 (Šostakovitš)

Dmitri Šostakovitšin **sinfonia nro 5** d-molli op. 47 valmistui huhti-heinäkuussa 1937. Sinfonia kantaesitettiin Leningradissa 21. marraskuuta samana vuonna; Leningradin filharmonikkoja johti Jevgeni Mravinski. Teokselle annettiin lisänimi "Neuvostosäveltäjän vastaus oikeutettuun kritiikkiin", sillä Šostakovitšin tyyliä oli arvosteltu edellisenä vuonna hyvin kielteisesti *[[Pravda]]ssa* ("Sekasotkua musiikin asemesta"). Viidennen sinfonian kantaesitys sai valtaisat suosionosoitukset, kertoman mukaan ne kestivät kauemmin kuin itse sävellys, ja teos kuuluu yhä säveltäjänsä suosituimpiin. Teos on haluttu nähdä myös neuvostoliittolaisen totalitarismin kritiikkinä.

Solomon Volkovin toimittamissa muistelmissa Šostakovitš toteaa sinfonian finaalista:

"Minun mielestäni pitäisi olla kaikille selvää, mistä viidennessä sinfoniassa on kysymys. Se on riemua ruoskan alla, kuten *[[Boris Godunov (ooppera)|Boris Godunov]]issa*. Aivan kuin meitä lyötäisiin ruoskalla ja annettaisiin tuomio: 'Teidän tulee iloita, teidän tulee iloita!' Ja lyöty ihminen nousee, töin tuskin jaloillaan pysyen. Kulkea raahustaa. Ja mutisee: 'Meidän tulee iloita, meidän tulee iloita.'
Mikä apoteoosi se on olevinaan? Täytyy olla täysin tylsämielinen ollakseen ymmärtämättä sitä. Sen havaitsi jopa [[Aleksandr] Fadejev](https://fi.wikipedia.org/wiki/Aleksandr_Fadejev). Hän kirjoitti muistikirjaansa, yksityistä käyttöä varten, että viidennen finaali on peruuttamaton tragedia. Hänen on täytynyt tuntea se venäläisen alkoholistin sielullaan.
Ihmiset, jotka tulivat viidennen kantaesitykseen mitä parhaimmalla tuulella, itkivät. Ja triumfinomaisesta finaalista puhuminen seitsemännen yhteydessä on täysin typerää." (*[[Dmitri Šostakovitšin muistelmat]]*, s. 217–218.)

Morrissey on käyttänyt osaa sinfoniasta avauslauluna albumilla *[[Southpaw Grammar]]*.

## Osat
Šostakovitšin viidennen sinfonian kesto on noin 45 minuuttia. Teos jakautuu neljään osaan:

# Moderato
# Allegretto
# Largo
# Allegro non troppo.

## Katso myös
*Luettelo Dmitri Šostakovitšin sävellyksistä
Konvehti

**Konvehti** on täytetty suklaamakeinen. Konvehteja voidaan koristella erilaisilla kastikkeilla tai rouheilla. Konvehdit pakataan usein joko foliokääreisiin tai rasiaan, jossa ne ovat niille upotetuissa koloissa.

## Valmistus
Suklaakonvehteja valmistetaan usein niin, että kiinteät täytteet viedään kuljetinhihnalla rivissä kuorrutuskoneeseen ja niiden päälle valutetaan suklaakerros. Liköörikonvehdin teossa kuuma sokeriliuos valutetaan maissitärkkelyspuuterissa oleviin syvennyksiin. Liuokseen muodostuu jäähtyessään kuori, jonka päälle suklaa valutetaan.

## Historia
Sveitsiläisen apteekkarin poika Jean Neuhaus keksi suklaakonvehdin (ransk. *praline*) Brysselissä vuonna 1912. Suklaata myytiin tuolloin apteekeissa, koska sillä katsottiin olevan terveydellisiä vaikutuksia. Neuhaus halusi tehdä suklaasta houkuttelevamman, ja konvehdin keksimisen jälkeen hänen yrityksestään tuli kuuluisa ja menestyvä. Neuhaus on edelleen menestyvä konvehtien valmistaja Brysselissä.

Suomalaisista konvehtivalmistajista tunnetuimpia ovat Fazer ja Panda. Tunnettu valmistaja on myös belgialainen Leonidas. Suomessa konvehteja ostetaan erityisesti jouluksi.

## Lähteet

## Aiheesta muualla
Willem van Otterloo

**Willem van Otterloo** (27. joulukuuta 1907 – 27. heinäkuuta 1978) oli alankomaalainen kapellimestari ja säveltäjä.

Van Otterloo syntyi Winterswijkissa ja opiskeli säveltämistä Amsterdamin konservatoriossa. Toimiessaan sellistinä Utrechtin kaupunginorkesterissa hän voitti Concertgebouw Orchestralta sävellyspalkinnon. Vuosina 1949–1973 Otterloo toimi Haagin Residentie-orkesterin ja vuosina 1971–1978 Sydneyn sinfoniaorkesterin ylikapellimestarina. 

Van Otterloo teki useita levytyksiä Alankomaissa ja Australiassa, mutta kuoli auto-onnettomuudessa Melbournessa vuonna 1978.
Ta Mok

**Ta Mok** (1926 – 20. heinäkuuta 2006, oik. Chhit Choen) oli Lounais-Kambodžan komentaja ja veli numero 7 kommunistisen Kambodžan aikana. Hän syrjäytti Pol Potin punakhmerien johdosta vuonna 1997, ja oli puolueen viimeinen johtaja ennen pidätystään maaliskuussa 1999. Pidätyksensä jälkeen hän sai syytteen kansanmurhasta.

Chhit Choen opiskeli buddhalaiseksi munkiksi Phnom Penhissä. 1940-luvulla hän vastusti aktiivisesti sekä Ranskan siirtomaavaltaa että japanilaisten miehitystä. Hän toimi punakhmereissä nimellä Ta Mok (). Hän menetti osan jalkaansa taisteluissa vuonna 1970.

Ta Mokista tuli vuonna 1977 armeijan komentaja. Tässä ominaisuudessa hän oli vastuussa kommunistisen Kambodžan ajan puhdistuksista. 30 000 ihmisen joukkomurhasta Angkor Cheyn piirissä hän sai lisänimen "teurastaja." Kun Vietnam hyökkäsi maahan vuonna 1978, Ta Mok vetäytyi armeijansa jäänteiden kanssa pohjoiseen.

Vuonna 1997 tapahtuneen punakhmerien hajaannuksen jälkeen Ta Mokista tuli yhden ryhmittymän johtaja. Hän pidätytti Pol Potin, joka kuoli piilopaikassa sydänkohtaukseen. Ta Mok itse pidätettiin 6. maaliskuuta 1999 Thaimaan puolella. Kahta päivää aiemmin YK oli julkistanut raportin, joka suositteli sotarikostuomioistuimen perustamista Kambodžaan.

Heinäkuussa 2006 Ta Mok vaipui koomaan, ja kuoli viikkoa myöhemmin.

## Lähteet
* Obituary: Ta Mok (BBC)
Sinfonia nro 10 (Šostakovitš)

Dmitri Šostakovitšin **sinfonia nro 10** e-molli, op. 93 valmistui 1950-luvun alussa. Kantaesityksen soitti Leningradin filharmoninen orkesteri Jevgeni Mravinskin johdolla 17. joulukuuta 1953. Šostakovitšin kirjeiden perusteella teos sävellettiin kokonaisuudessaan heinäkuun ja lokakuun 1953 välisenä aikana. Säveltäjän tuntenut Tatjana Nikolajeva on kertonut, että teos olisi valmistunut vuonna 1951. Sinfoniasta on säilynyt osittaisia luonnoksia jo vuodelta 1946. Šostakovitšin 10. sinfonia oli ensimmäinen laaja orkesteriteos, joka esitettiin Neuvostoliitossa Josif Stalinin kuoleman jälkeen. 

Šostakovitš esittää sinfonian kolmannessa osassa ensimmäistä kertaa DSCH-motiivin. Tämä neljän nuotin (D–Es–C–H) melodia rakentuu Šostakovitšin kyrillisistä nimikirjaimista (Д. Ш.) translitteroituna saksaksi (D. Sch.), ja se toimii Šostakovitšin henkilökohtaisena puumerkkinä. Myös muut merkittävät säveltäjät ovat luoneet musiikillisia nimikirjoituksia samalla tavalla: Johann Sebastian Bach käytti koko sukunimestään koostuvaa B–A–C–H-motiivia, samoin kuin Béla Bartók (tai unkarilaisittain kirjoitettuna Bartók Béla) motiivia B–A–B–E, ja Arnold Schönberg motiivia S–C–H–B–E–G (Es–C–H–E–G).

## Osat
Šostakovitšin 10. sinfonia jakautuu neljään osaan:

# Moderato
# Allegro
# Allegretto
# Andante — Allegro.

## Katso myös
*Luettelo Dmitri Šostakovitšin sävellyksistä
Sinfonia nro 1 (Šostakovitš)

Dmitri Šostakovitšin **sinfonia nro 1** f-molli, op. 10 valmistui vuosina 1924–1925, jolloin säveltäjä oli yhdeksäntoistavuotias. Sinfonia kantaesitettiin Leningradissa 12. toukokuuta 1926, ja Leningradin filharmonikkoja johti Nikolai Malko.  

Šostakovitš sävelsi sinfonian diplomityöksi Leningradin konservatorioon. Sinfonian kesto on noin puoli tuntia. Šostakovitš yhdistelee esikoissinfoniassaan sukkelaa ja eloisaa tyyliä sekä dramaattisuutta ja traagisuutta tavalla, joka leimaa myös hänen myöhempää tuotantoaan. Sinfoniassa voi kuulla Igor Stravinskin ja Sergei Prokofjevin vaikutusta. Soitinnus on kepeämpää ja ilmavampaa kuin monissa hänen myöhäissinfonioissaan.

Kantaesitys oli Šostakovitšin elämäkerran kirjoittajan Solomon Volkovin mukaan valtava menestys. Kaikki pitivät iskevästä, temperamentikkaasta ja mestarillisesti orkestroidusta teoksesta, joka samalla oli perinteinen ja helposti avautuva. Sinfonian maine myös levisi, ja sitä esitettiin pian Euroopassa.  

## Soitinnus
* piccolo
* 2 huilua
* 2 oboetta
* 2 klarinettia
* 2 fagottia
* 4 käyrätorvea
* 2 trumpettia
* alttotrumpetti
* 3 pasuunaa
* tuuba
* patarummut
* lyömäsoittimet: triangeli, pikkurumpu, bassorumpu, lautaset, tam-tam, kellot
* piano
* jousisoittimet

## Osat
# Allegretto — Allegro non troppo
# Allegro — Meno mosso — Allegro — Meno mosso
# Lento — Largo — Lento (*attacca*)
# Allegro molto — Lento — Allegro molto — Meno mosso — Allegro molto — Molto meno mosso — Adagio.

## Katso myös
*Luettelo Dmitri Šostakovitšin sävellyksistä

## Lähteet
Helsingin Osuuskauppa

**Helsingin Osuuskauppa** (**HOK**) oli pääkaupunkiseudulla 1919–2003 toiminut osuuskauppa. Sen toiminnot yhdistettiin Osuusliike Elannon toimintojen kanssa Helsingin Osuuskauppa Elannoksi vuoden 2004 alussa.

Helsingin Osuuskauppa syntyi Elannon kilpailijaksi, kun osuuskauppaliike oli jakaantunut eri leireihin. Elkuvuosina Elanto korosti raittiusaatetta ja perusti kahviloita ja tehtaita, kun taas  Helsingin Osuuskaupalla oli ravintoloita ja  hotelleja. Lasipalatsiin avattiin suuri ravintola, ja sitä vastapäätä nousi hotelli ja tavaratalo.

## Lähteet
Sale

**Sale** on S-ryhmään kuuluva vähittäiskauppaketju, joka toimii lähes koko Suomessa. Ketjuun kuuluu 308 myymälää. Alueosuuskauppa HOK-Elannon toimialueella Helsingissä ja sen lähikaupungeissa vastaavan kokoluokan myymäläketju on nimeltään Alepa. Myöskään Ahvenanmaalla ei ole varsinaisesti Sale-myymälöitä, mutta Varuboden på Ålandin myymälä *Varuboden City* Maarianhaminassa on jossain yhteyksissä merkitty Salen logolla.

Salen myymälät sijaitsevat yleensä kaupunkien keskustoissa, lähiöissä, ABC-huoltoasemilla ja maaseututaajamissa. Myymälöissä on 1&nbsp;700–3&nbsp;000 tuotteen valikoima, joka keskittyy pääasiassa ruokaan ja hygieniatuotteisiin. Vuodesta 2022 tehdyn myymäläuudistuksen jälkeen valikoimaa on mukautettu alueen asiakkaiden haluamaksi.

## Historiaa
Ketju perustettiin vuonna 1989, jolloin S-ryhmä oli ryhtynyt kokoamaan kauppojaan valtakunnallisten ketjujen alle. Aluksi ketju toimi nimellä *S-ale*. Salet korvasivat sitä ennen toimineet pienet S-kaupat, jotka eivät kuuluneet mihinkään ketjuun. Sale-myymälöiden myymäläilmeet uudistetaan ja myymälöistä tehdään energiatehokkaampia vuodesta 2022 alkaen. Myymälöissä uudistetaan samalla valikoimaa ja palveluita.

## Galleria

Kuva:ABC Kauppalankatu 01.jpg|Sale ja ABC Kouvolassa, Kauppalankadulla
Kuva:Sale Talvikangas Oulu 20140405.JPG|Sale Oulussa, Talvikankaalla
Kuva:Sale Keltinmäki.jpg|Sale Jyväskylässä, Keltinmäellä 
Kuva:Sale Lapua 20230530.jpg|Sale Lapualla


## Lähteet
Sinfonia nro 13 (Šostakovitš)

Dmitri Šostakovitšin **sinfonia nro 13** b-molli op. 113, alaotsikoltaan **Babi Jar**, kantaesitettiin Moskovassa 18. joulukuuta 1962. Teoksen esittivät Moskovan filharmoninen orkesteri ja valtiollisen mieskuoron ja Gnesin-instituutin kuoron bassolaulajat Kirill Kondrašinin johdolla; bassosolistina lauloi Vitali Gromadski.

## Osat
# Adagio (Babi Jar)
# Allegretto (Huumori)
# Adagio (Kaupassa)
# Largo (Pelot)
# Allegretto (Ura) 

## Teoksen synty

Nikita Hruštšovin tuomittua Josif Stalinin julmuudet kuuluisassa puheessaan NKP:n keskuskomitealle vuonna 1956 alkoi Neuvostoliitossa lyhyt "suojasääksi" kutsuttu jakso, jolloin vallitsi vapaampi ilmapiiri. Vuonna 1961 Jevgeni Jevtušenko kirjoitti runoelman *Babi Jar* (Бабий Яр), jossa tuomitaan antisemitismi. Runoelma kertoo juutalaisten joukkomurhasta, jonka kansallissosialistit panivat toimeen Babyn Jarissa Kiovassa toisen maailmansodan aikaan vuonna 1941. Šostakovitš aloitti sinfoniansa säveltämisen tästä tekstistä mutta otti mukaan runoilijan ehdotuksesta neljä muuta, joista yksi (Pelot) on kirjoitettu varta vasten sinfoniaan.

Sinfonian kantaesityksen järjestäminen oli vaikeaa, sillä sekä säveltäjä ja runoilija että heidän teoksensa saivat osakseen viranomaisten kritiikkiä. Jevtušenkon runo tuomittiin epäisänmaalliseksi. Bassosolisteja painostettiin vetäytymään, ja kapellimestari Jevgeni Mravinski vaihtui Kirill Kondrašiniin. Esityksen täydellinen kieltäminen olisi ilmeisesti ollut poliittisesti epäviisasta sekä Šostakovitšin että Jevtušenkon nauttiman laajan kansainvälisen suosion takia. Sinfoniaa esitettiin kaksi kertaa, ennen kuin sensuuri kielsi sen.

## Katso myös
*Luettelo Dmitri Šostakovitšin sävellyksistä
Sebastián Aguilera de Heredia

**Sebastián Aguilera de Heredia** (1561–1627) oli espanjalainen säveltäjä ja urkuri. 

Aguilera syntyi Zaragozassa ja sai musiikinopetuksensa samassa kaupungissa. Hän sai 24-vuotiaana katedraalin urkurin toimen Huescassa. Vuonna 1603 hänet nimitettiin Zaragozan katedraalin urkuriksi. Aguilera kuoli vuonna 1627.

Sebastián Aguilera de Heredia sävelsi urku- ja vokaalimusiikkia.
National Rifle Association of America

**National Rifle Association of America** eli **NRA** () on yhdysvaltalainen vuonna 1871 perustettu ampumaharrastajien etujärjestö. 
Yhdysvaltojen sisällissodan pohjoisvaltioiden puolella taistelleet veteraanit eversti William Church ja kenraali George Wingate perustivat National Rifle Associationin 17. marraskuuta 1871 New Yorkissa.

Sittemmin NRA on muuttunut vaikutusvaltaiseksi kansalais- ja lobbausjärjestöksi, joka on tullut tunnetuksi amerikkalaisten perustuslaillisen aseenkanto-oikeuden voimakkaasta puolustamisesta. 

NRA:n tunnettuja jäseniä ovat muun muassa vuoden 2008 presidentinvaalien ehdokas John McCain ja hänen varapresidenttiehdokkaansa Sarah Palin sekä Yhdysvaltain presidentit Ulysses S. Grant, Theodore Roosevelt,William Howard Taft, Dwight D. Eisenhower, John F. Kennedy, Richard Nixon, Ronald Reagan, George H. W. Bush ja Donald Trump. Bush erosi NRA:sta vuonna 1995 Grant toimi myös yhdistyksen puheenjohtajana vuosina 1883–1884.

Kitaristi Ted Nugent on saanut julkisuutta NRA:n puolestapuhujana. NRA:n puheenjohtajana toimineista kansainvälisesti tunnetuimpia oli edesmennyt elokuvanäyttelijä Charlton Heston.

NRA omistaa hotelliketjuja, huoltoasemaketjuja, pikaruokalaketjuja sekä lukuisien muiden liikeyrityksien osakkeita. NRA:n jäseniä on yli viisi miljoonaa, ja se on noin 500 ihmisen kokopäiväinen työnantaja. NRA on ollut perustamisestaan lähtien yhdysvaltalaisen politiikan merkittävä taustavaikuttaja. 

## Poliittisen toiminnan komitea
NRA:n poliittisessa toiminnassa merkittävä taho on NRA Political Victory Fund (NRA-PVF). Se luokittelee poliittisia päättäjiä ja ehdokkaita sen mukaan, mitä he ovat äänestäneet virassa ollessaan, lausuneet julkisesti ja vastanneet NRA:n lähettämään kyselylomakkeeseen. NRA-PVF arvioi ehdokkaat heidän koko äänestyshistoriansa mukaan, ja antaa arvosanat, joista A on korkein ja F on matalin. A-luokitus tarkoittaa sitä, että luokituksen saanut poliitikko kannattaa NRA:n mukaan Yhdysvaltain perustuslain toista lisäystä, joka antaa ihmisille oikeuden kantaa asetta, ja metsästystä.

NRA kannattaa poliittisia ehdokkaita heidän luokituksensa mukaan. Vuoden 2008 vaaleissa NRA laittoi miljoonia dollareita tukemiensa ehdokkaiden vaalikampanjoihin, kampanjakuluihin ja ruohonjuuritason ohjelmiin.

## Lähteet

## Aiheesta muualla

*National Rifle Association